בריאן ג'וזף מקקוק (באנגלית: Brian Joseph McCook; נולד ב-1 במאי 1982) שחקן וקומיקאי אמריקאי, ידוע בשם הבמה יקטרינה פטרובנה זמולוצ'יקובה (ברוסית: Екатерина Петро́вна Замоло́дчикова) ובתור קטיה (ברוסית: Катя), היא מלכת דראג. קטיה ידועה בעיקר בהשתתפותה בעונה השביעית של המרוץ לדראג של רופול ובעונה השנייה של .
ביוגרפיה.
תחילת הדרך.
מקקוק נולד במרלבורו, מסצ'וסטס. יש לו אח גדול ואחות קטנה. מקוק ומשפחתו איריים והוא היה חונך קתולי. לאחר שסיים תיכון ב-2001 למד במכללה לאומנות ועיצוב של מסצ'וסטס שם היה הראשון להתעניין באומנות דראג. מקקוק יצר את דמות הדראג שלו, קטיה, ב-2006 באמצעות שילוב של שמות רוסיים ושמה של המתעמלת האהובה עליו, אלנה זמולוצ'יקובה. הוא עוסק בעצמו בהתעמלות ומשלב זאת במופעיו. במהלך השתתפותו במירוץ לדראג אמר שהדראג שלו מבוסס על מורה מתקופת הלימודים שלו בקולג' אשר "מעולם לא עזבה את הבית ללא פנים מלאות באיפור ועקבים 15 ס"מ". מקוק אינו רוסי, ולקח שיעורי רוסית בנוסף לאימוני מבטא.
כקטיה, אירח מופע חודשי ב"ז'אק קברט" ונהיה ממלכות הדראג המובילות בבוסטון.
קריירה.
המירוץ לדראג של רופול.
קטיה ניסתה להתקבל ארבע פעמים למרוץ לדראג של רופול לפני שהוכרזה כאחת מהמשתתפות בעונה השביעית של הסדרה. היא ניצחה בשני אתגרים וסיימה במקום החמישי. ההחלטה להדיח אותה הייתה שנויה במחלוקת, בעקבות הפופולריות הרבה שלה בקרב הצופים. לבסוף היא נבחרה לחביבת הקהל (Miss Congeniality) של עונה זו. ב-17 ביוני 2016 הוכרז כי קטיה תחזור לעונה השנייה של . היא הגיעה לגמר יחד עם דיטוקס ומנצחת העונה, אלסקה ת'אנדרפאק.
פרויקטים נוספים.
יחד עם טריקסי מאטל, היא הנחתה את סדרת הרשת "UNHhhh". בעקבות ההצלחה, קיבלו השתיים מנחות את התוכנית "המופע של טריקסי וקטיה" שעלתה לשידור ב-נובמבר 2017 בוויסלנד.
ב-2018 לקחה חלק בסרט "" בכיכובה של מלכת הדראג מנצחת העונה השישית של המירוץ לדראג, ביאנקה דל ריו.
בשנת 2019 התארחה במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין. בשנת 2020 השתתפה בפרק מתוך הסדרה "איי-ג'יי והמלכה" בכיכובו של רופול.
חיים אישיים.
בינואר 2018, הודיע מקקוק על הפסקה זמנית מדראג בשל בעיות בריאות נפשיות, וסיבוב ההופעות הקומי שלו "הצילו, אני גוסס" ("Help Me, I'm Dying") נדחה לאביב 2019. במרץ הודיע שישנה את שם המופע. כמו כן שיתף בפודקסט שהוא מנחה שותף בו כי השתמש במתאמפטמין ולכן סבל מהתקף. הוא שב לבית משפחתו במסצ'וסטס לפני שנכנס למכון גמילה באריזונה.
אקו (ראפרית)
אקו אריאל מורגנשטרן (נולדה ב-13 בנובמבר 1988), המוכרת לרוב בשמה הפרטי בלבד, אקו, היא ראפרית, זמרת ומפיקה ישראלית.
במהלך הקריירה הקליטה והופיעה ביחד עם הדג נחש, אבישי כהן, קרולינה ואחרים. אקו מופיעה גם כחלק מהצמד "Echo &amp; Tito".
ביוגרפיה.
אקו נולדה בארצות הברית וגדלה בכפר ורדים. בגיל 15 חזרה עם משפחתה לארצות הברית אך לאחר חצי שנה עברה שוב לישראל. היא לא למדה בבית ספר ונשרה ממסגרות חינוכיות שונות. בגיל 19 החלה לכתוב ולשיר.
אקו מעבירה סדנאות היפ הופ לנערות בסיכון.
קריירה.
Echo &amp; Tito.
בשנת 2011 הקימה ביחד עם תום אידן את הרכב האלקטרו גרוב "Echo &amp; Tito" (אקו וטיטו). הצמד משלב מוזיקה אתנית עם הז'אנר האלקטרוני, דאב והיפ הופ. אקו מופיעה כזמרת ושרה בעיקר באנגלית. תום מתקלט ויוצר את המוזיקה החיה. בארץ הופיעו בשוליים של המוזיקה ובעולם הופיעו במדינות כמו הודו, ג'מייקה, מצרים, אירופה וארצות הברית. בחלק מן ההופעות התארחו בהופעותיהן של אינפקטד מאשרום ובלקן ביט בוקס.
בשנת 2012 הוציאו אלבום EP, שנה לאחר מכן הוציאו את אלבום הבכורה המשותף "Into The Out", אשר הופק על ידי הצמד. בשנת 2015 יצא אלבומם השני "The Bastard"; באוגוסט 2017 הם הופיעו עם השיר "Ana Mabsuta" בתוכנית מועדון תרבות.
KerenDun &amp; Echo.
בשנת 2016 אקו הוציאה ביחד עם קרן דוניץ, הסולנית של להקת האינדי "באטרינג טריו", את האלבום "Yey4Ney" בשם "KerenDun &amp; Echo". הסינגל "I’ll Follow You" יצא עם קליפ ב-2014. אקו שרה את רוב השירים באלבום בעוד דוניץ אחראית על התכנותים, הסינתיסייזרים והסימפולים.
2016: Calling On Wonders.
בשנת 2016 יצא אלבום הבכורה האנגלי, "Calling On Wonders", בו שיתפה פעולה עם מפיקים מהלייבל Raw Tapes. הסינגל הראשון מהאלבום הוא "Come Sit With Us".
2018-הווה: אחת.
בשנת 2018 יצא אלבום הבכורה העברי, "אחת", שהופק על ידי שאנן סטריט, סולן ההדג נחש. סטריט עבד עם אקו על הטקסטים של האלבום בפגישות שבועיות שנמשכו כשנתיים. כמעט כל שיר באלבום הופק על ידי מפיק אחר: מיכאל כהן, אברי ג'י, איציק פצצתי, מתן אגוזי, ריג'ויסר, נמרוד בר, ישגב דותן ואורי שוחט. האלבום מומן בחלקו בעזרת מימון המונים דרך הדסטארט; בסרטון ויראלי שהופק לקידום הפרויקט השתתפו נצ'י נצ', פלד, ג'ימבו ג'יי ו-קרולינה, שגם שרה ביחד עם אקו את השיר "ברק שחור". הסינגלים הראשונים שיצאו מהאלבום הם "שמש" ו-"בוס". כחלק מהעבודה על האלבום החדש, אקו השתתפה בתוכנית דוקו-ריאליטי "ביטים" של חברת הכבלים HOT שעקבה אחר ראפרים בתחילת דרכם.
ב-19 באוקטובר 2019, אקו חגגה שנה לצאת אלבומה העברי והפיקה את פסטיבל "אחת" שנמשך 6 שעות במועדון הבארבי. בפסטיבל הופיעו מוזיקאיות ויוצרות רבות, דוגמת קרולינה, גל דה פז, לונא אבו נסאר, עדי אולמנסקי, ג'ני פאנקין, אלברט טיילז ו-La Deo. לקראת הפסטיבל יצא הסינגל והקליפ "רוצה את זה/ יש לי" מתוך אלבומה הבא.
ב-6 בינואר 2021, הוציאה אקו את הסינגל "קארמה". ב-3 באוגוסט של אותה שנה, הוציאה את הסינגל "חיימשלי". ב-20 בספטמבר הכריזה אקו שאלבומה השני, "שנייה", עתיד לצאת ב-10 באוקטובר. ב-5 באוקטובר הוציאה אקו את הסינגל הראשון מתוך האלבום, "כולם על הגל".
פרויקטים ושיתופי פעולה.
בשנת 2011 אקו דיבבה את הדמות של "דובת פנדה קדמונית" בסרט פנדה קטן גדול. ובשנת 2012 דיבבה את הדמות של "מרג'ורי" בסדרה הפרוגלים.
בשנת 2016 השתתפה באלבום "שותפים בעם" של הדג נחש עם השיר "הכל חוזר".
בשנת 2017 השתתפה במיזם המוזיקלי "ילדי בית העץ", שם שרה את השיר "ילדת כדורגל".
בשנת 2019 יצא הסינגל "chin chin" ביחד עם היוצרת נגה ארז. השתיים הופיעו יחד בפסטיבל אינדינגב באותה שנה.
בשנת 2021 יצא הסינגל "אישה קשה" ביחד עם ג'יין בורדו, והקליפ שלו שוחרר ב-7 בפברואר 2021.
באותה שנה נבחרה לבצע את פסקול הסדרה "המפקדת" ששודרה בכאן 11, לצד המפיק המוזיקלי תומר כץ. הסדרה עלתה לשידור באפריל 2021 ובמאי 2021 יצא פסקול הסדרה הרשמי כאלבום בשם: Hamefakedet - Dismissed. האלבום זכה לתשומת לב רבה ברשת והתקבל בביקורות חמות בתקשורת. שיר הנושא מתוכו: "עיניים אליי"הפך ללהיט והשיר "Oh My Life" נכנס לפלייליסט של גלגלצ. מלבד זאת אקו עצמה מילאה תפקיד אורח בסדרה.
ביוני של אותה השנה, התארחה אקו בתוכנית הרשת המוזיקלית "Succulent Sessions", בה ביצעה כמה משיריה לצד קאברים. באוקטובר 2021 הוציאה את הסינגל "בנות" בשיתוף עם שירי מימון ואניה בוקשטיין.
ב-2021 השתתפה באלבומו של סגול 59, באלבומו האב, הבן וראש העיר בשיר "רוח וצלצולים".
דיסקוגרפיה.
אלבומי אולפן.
סינגלים ו-EP
קישורים חיצוניים.
ראיונות
פייקאן
פייקאן (באנגלית: Paykan, קרוי גם: Paykan Hillman Hunter) היא מכונית משפחתית מתוצרת יצרנית הרכב Iran Khodro האיראנית אשר יוצרה בין השנים 1967–2005.
דגמי "פייקאן" התבססו על דגם הילמן הנטר מתוצרת "Hillman" הבריטית, ויוצרו ברישיון הילמן.
דגמי "פייקאן" נחשבו למכוניות הפופולריות ביותר באיראן.. בנוסף, דגמי "פייקאן" משרתים כמוניות.
"פייקאן" - פירושו "חץ" בפרסית.
גאסטון, רוזן אה
גאסטון, רוזן אה (; 28 באפריל 1842 - 28 באוגוסט 1922), היה נסיך צרפתי מבית אורליאן, וחתנו של פדרו השני, קיסר ברזיל.
ביוגרפיה.
גאסטון נולד ב-28 באפריל 1842 בניי-סיר-סן, לנסיך לואי, דוכס נמור ולויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג, ועם לידתו קיבל את התואר "רוזן אה". גאסטון היה בן דודם של ויקטוריה, מלכת הממלכה המאוחדת ובעלה אלברט, נסיך סקסוניה-קובורג-גותה. הנסיך קיבל חינוך מעודן אצל חוליו גוטייה וההיסטוריון אוגוסט טרוגנון, ואף למד כמה שפות זרות, שכללו לטינית, אנגלית, גרמנית ופורטוגזית. בשנת 1848 פרצו מהומות כנגד שלטונו של סבו - לואי פיליפ, מלך הצרפתים, ובעקבות כך ברחו בני המשפחה לבריטניה, ובצרפת הוכרזה הרפובליקה הצרפתית השנייה.
בשנת 1855 התגייס גאסטון לצבא הספרדי, בעקבות דודו אנטואן, דוכס מונפנסייה, שהיה בעלה של האינפנטה לואיסה פרננדה, דוכסית מונפנסייה - אחותה של איזבלה השנייה, מלכת ספרד, ובשנת 1859 לחם בשורותיו במהלך מלחמת ספרד-מרוקו.
בשנת 1864 הגיע גאסטון לברזיל, יחד עם בן דודו לודוויג אוגוסט, נסיך סקסוניה-קובורג-גותה, וזאת בשל הצעת דודו פרננדו השני, מלך פורטוגל להתחתן עם אחת משתי בנותיו של פדרו השני, קיסר ברזיל. ב-15 באוקטובר 1864 התחתן גאסטון עם איזבל, נסיכת ברזיל, וב-15 בדצמבר אותה שנה התחתן בן דודו עם אחותה לאופולדינה, נסיכת ברזיל.